### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Status for Landdistriktsudvikling

1. Status for bevilligede tilskud:

* Ansøgninger fra [adresse] og [adresse] om midler til Lokale UdviklingsPlaner (50.000 kr.)
* Ansøgning fra Bredebro om etablering af ungeråd, der skal fungere som underudvalg til nyetableret Udviklingsråd (20.000 kr.)

2. Projekter i pipeline:

* [adresse] ændrer vedtægter, så lokalråd bliver til udviklingsråd.
* Ny Affaldssortering vil påvirke byfester. Birger Hermansen afholder sammen med miljøafdeling orienterende møder og understøtter mulige løsninger
* Øster Højst borgerforening ændrer vedtægter, så de bliver til lokalråd med udpegede og valgte deltagere.

Status for bosætningsindsatsen

Status for større aktuelle opgavere

* En ny Velkomstvideo, der skal tiltrække unge børnefamilier laves i samarbejde med kommunikation.
* Planlægning af den årlige tilflytterbrunch.
* Samarbejde med [adresse] om mangel på præster i stiftet.
* Samarbejde med Region Syddanmark om mangel på læger, både praktiserende i byerne, men også på sygehusene.
* Samarbejde med de tre andre Sønderjyske kommuner om en sønderjysk job- og bosætningsmesse for tyskere. Formålet med en fælles, sønderjysk Job- og Magnus Østergaard er fortsat at yde en god service overfor mulige jobtilflyttere samt i fællesskab at markedsføre [adresse] som et godt sted at bo og arbejde.
* Planlægning af nyt håndholdt materiale på dansk, engelsk og tysk, der både kan bruges til ny-tilflyttede men også til potentielle tilflyttere.

Grøn Erhvervspark
Klima-, Vækst og Udviklingsudvalget besluttede den 9. november 2022 at igangsætte en proces henimod etablering af en grøn erhvervspark, og at opgaven løftes i samarbejde med en ekstern rådgiver. Udvikling og Projekter er nu ved at forberede opgaven, som vil omfatte analyser og afdækning af muligheder hen mod et beslutningsgrundlag.

DK2020
Afdeling Klima, Natur og Grøn omstilling udarbejder, i samarbejde med videnspersoner i forvaltningen, Tønder Kommunes "Vores Klimahandleplan". Arbejdet er p.t. i sin afsluttende fase og fremsendes til forhåndsgodkendelse hos Concito den 28. februar 2023. En efterfølgende tilbagemelding fra Concito vil synliggøre, hvor kommunen evt. skal justere planen for at leve op til de krav, der er opstillet af C40.

Kommunalbestyrelsen vil blive indkaldt til et egentligt temamøde om "Vores Klimahandleplan" i starten af marts 2023 og forventes at politisk behandle planen endeligt på KB-mødet den 26. april 2023.

Concito og C40 udarbejder den endelige godkendelse den 16. maj 2023, hvorefter kommunen den 17. maj kan sætte sit endelige "Godkendt" stempel på planen.

Kabellægning af 150kV luftledning mellem Bredebro og Kassø
Den eksisterende luftledning mellem Bredebro og Kassø skal demonteres og kabellægges. Projektet skal VVM-screenes og Miljøstyrelsen er VVM-myndighed på projektet. Forvaltningen har modtaget et udkast til afgørelse om, at projektet ikke skal miljøvurderes, og har svaret Miljøstyrelsen, at vi har ingen bemærkninger har til afgørelsen.

### Kommunaldirektøren indstiller,

at orienteringen tages til efterretning.

### Beslutning

Orienteringen taget til efterretning.

Der planlægges en temadag med studietur vedr. grøn erhvervspark.

Havvindmøller tages op i borgmesterkredse.